Heftingdalen renovasjonsanlegg

Heftingdalen renovasjonsanlegg er et deponi og mottak for avfall i Heftingdalen https://stadnamn.kartverket.no/fakta/575309 i Arendal, tidligere Moland kommune. Anlegget ligger like ved Longumkrysset på E18.

Mottaket drives av Agder Renovasjon IKS, som er et interkommunalt selskap som eies av kommunene Arendal, Froland og Grimstad. Selskapet har mottak i Heftingdalen og Østerhus i Grimstad.agderrenovasjon.no

Mottaket innsamler, tar imot og behandler slam og avfall fra eierkommunene, som omfatter 66 300 innbyggere, som igjen er 26 000 abonnenter. Disse kommunene fikk innført kildesortering i 1998 og 1999, hvor man sorterer ut matavfall, glass- og metallemballasje, plastemballasje, farlig avfall, små-elektrisk avfall (EE-av[fall) og papir.selskapsavtale  

Heftingdalen har anlegg for rankekompostering av matavfall, med forkompostering under tak, slambehandling, sikkerhetsmakulering, kverning av treavfall samt pressing av plast, papp og papir. 20. desember 2010 åpnet Agder Renovasjon et tilleggsmottak for avfall på Østerhus i Grimstad, som sorterer og omlaster avfallet for videre transport til gjenvinning eller deponering i Heftingdalen.

Deponigass (metan) fra Heftingdalen føres i rør ned til et fjernvarmeanlegg i Blødekjær i Arendal. Varmeanlegget leverer varme til blant andre Sørlandet sykehus Arendal.

Agder Renovasjon har i forbindelse med renovasjonsanlegget også en gjenbruksbutikk i Heftingdalen, der man kan levere inn gjenstander som blir solgt videre.

 Referanser 

 Eksterne lenker 
 Agder Renovasjon
 Analyseresultater av sigevannsprøver fra renovasjonsanlegg i år 2000 og 2009

Kategori:Avfallshåndtering i Norge
Kategori:Byggverk i Arendal